**Dr. Reggie Anderson**

Dr. Reggie Anderson egy díjnyertes orvos, aki az egész világon elismert szaktekintély. Ateista volt egészen addig, míg ő maga is kapott egy olyan megdöbbentő betekintést a Mennybe, mely radikálisan megváltoztatta egész életét. Dr. Reggie Anderson szeretné, ha tudnád, hogy a Menny igenis létezik, és hogy neked és szeretteidnek nem kell félnetek a haláltól!

**SID**: Üdvözöllek világomban, ahol természetes a természetfeletti. Annyira szeretem belélegezni a Menny tiszta levegőjét. Ki kellene próbálnod. Neked is tetszeni fog. Mai vendégem egy díjnyertes orvos, aki ateista volt, majd járt a Mennyben, és most már nem tud hallgatni Jézusról. De nem ezért szeretném őt meginterjúvolni, hanem azért, mert a halál titokzatosságát teljesen felfedi, demisztifikálja. Nos, ha nem ismered a Messiást, van félnivalód az ismeretlentől, a haláltól. De sok keresztény is fél a haláltól. Bízz bennem. Egy teljesen más perspektívád lesz erről, miután meghallgatod ezt az orvost.

Dr. Reggie Anderson olyan orvos, aki előtt nyitva voltak a gyülekezet ajtói minden alkalommal, azonban tinédzserként a legjobb barátaid, akikkel együtt töltötted a nyarakat, Georgia történetének egyik legszörnyűbb tömeggyilkosságának lettek áldozatai. Mi történt veled, Reggie?

***REGGIE:*** *Mint mondtad, gyülekezetbe járóként neveltek engem, és minden pillanatban ott voltam, ahogy csak tudtam, az ajtók mindig nyitva álltak előttem. Majd 15 éves koromban Jimmyt és Jerryt, a legjobb barátaimat, akikkel együtt nőttem fel, meggyilkolták a hattagú családtagjaikkal együtt, és akkor olyan gyorsan futottam amennyire csak tudtam, messze attól az Istentől, akit gyerekként kerestem. Nem bírtam elhinni, hogy Isten megengedhet ilyen szörnyűséget, hogy megtörténjen. És úgy éreztem ekkor, hogy Ő nem létezhet, mert nem segítette ki a barátaimat abból a tragédiából.*

**SID**: Egy kicsit többet is tettél, Reggie. Az öklödet ráztad? Ki vele!

***REGGIE****: Nagyon dühös voltam. Amennyire csak tudtam, olyan gyorsan futottam az otthonom közelében lévő erdőbe, és dühös gondolatokat kiabáltam ki Istennek. Ököllel ütöttem a fát, és azt mondtam: "Istenem, ezt nem engedheted meg, vagy talán nem vagy itt ezen a bolygón? Akkor talán nem is létezel".*

**SID**: Tehát az új Istene a tudomány lett, és a tudományon keresztül ment az orvosi egyetemre, és csak megerősítették benne, hogy ateistának kell lennie, amíg meg nem látta a Föld egyik legszebb dolgát. Mi volt az?

***REGGIE****: Az emberi test volt. Egy bonctan laborban ültem, és azt láttam, hogy ez egy műalkotás. Nem tudtam felfogni, hogy ez a rend csak úgy a káoszból magától állt elő. Valami olyan szépet alkotni, mint az emberi test, nem volt más magyarázatom, mint hogy egy művész, alkotó volt csak képes. Így kezdtem gondolkodni azon, hogy kell lennie valami másnak.*

**SID**: Hogyan küzdött meg ezzel a tudományos értelmed?

***REGGIE****: Hát, klasszikusan a fizika tudósaként arra lettem kiképezve, hogy rájöjjek, hogy ha nincs külső erő, ami rendet tart, akkor rendetlenség fog előállni. Ez fizikai törvény, és természetesen a biológusok egyáltalán nem értenek ezzel egyet. Azt mondják, az evolúció mindent megmagyaráz, mivel mi csak úgy kikerültünk ebből a rendetlenségből vagy összevisszaságból. Ezt a konfliktust nem tudtam megoldani az elmémben tudósként. És persze látom magam előtt a teremtést, az emberi testet, és arra jöttem rá, hogy az egyetlen módja annak, hogy ez megtörténhetett az, ha van egy teremtő.*

**SID:** De, ez még mindig nem volt elég, hiszen ez a hatalmas sérelem még mindig benne volt, az összes harag, düh, „Istenem, miért tetted ezt?” És vannak köztetek is olyanok, akik ezt mondják. De Isten pontosan tudta, mit kell tennie Dr. Andersonnal. Meglátta a legszebb nőt az egyetemen, és úgy döntött, találkozni akar vele. De volt egy probléma. Mi volt a probléma, Reggie?

***REGGIE:*** *El akartam hívni őt randira, és el is mentünk, és hazafelé kértem tőle egy második randi időpontot is. De akkor egy nagyon fontos kérdést tett fel nekem: keresztény vagy? És azt mondtam, az egyetlen dolog, amire gondoltam: "A szüleim azok."*

**SID**: Ez sokat segített…

***REGGIE****: Szóval, válaszul erre azt mondta: "Nem hiszem, hogy randiznunk kellene, mert az életem Jézus Krisztusnak szenteltem, a te életed azonban egy teljesen más úton halad."*

**SID**: De, nem adja fel őt olyan könnyen, majd véletlenül meghallja, ahogy azt mondja egy barátnőjének: "Ez a Reggie, aki ateista, zaklatómmá vált." De még ez sem állította meg attól, hogy újra találkozzon vele. És végül elmegy egy kempingtúrára, amikor megígéri neki, hogy elolvas egy könyvet. Mi történt?

***REGGIE****: Nos, néhány héttel azelőtt adott nekem egy könyvet, C.S. Lewis "Keresztény Vagyok" című könyvét, és anyám postán küldött nekem egy Bibliát. Magammal vittem ezt a két könyvet, és leültem a tűz mellé, és egyenesen el is olvastam a „Keresztény Vagyok” című könyvet, majd elolvastam a János evangéliumát, aztán elaludtam, és a legcsodálatosabb álmot álmodtam, különösen egy ateista számára csodának minősülő álmot.*

**SID:** Mi volt ez?

***REGGIE:*** *Hát ebben az álomban Jézus hozzám jött, és ezeket a szavakat mondta: - Reggie, miért futsz tőlem? A barátaid itt vannak velem a paradicsomban. És megfordultam, és tisztán láttam Jimmyt és Jeryt, és az egész családjukat, és hogy jól voltak, egészségesek, és én ott akartam lenni velük. Nem akartam elhagyni azt a helyet. Aztán Jézus azt mondta: "Hagyd abba, hogy menekülsz tőlem, és hallgass a szavamra, mert tervem van az életedre."*

**SID**: Ez volt aztán a terv. Rájött a Mennyben ebben az álomban, hogy mit kell tennie az élete hátralévő részében. Amikor a szünetről visszajövünk, ki is fogjuk deríteni, hogy mennyire abszurd, avagy visszás volt ez legalább annyira neki, mint annak a lánynak, akit úgymond zaklatott. Mindjárt visszajövünk.

**SID**: Szóval, Dr. Anderson, mint orvostanhallgató, mint gyakorló ateista, a Mennybe kerül. Mond el nekem orvosként, mit láttál és tapasztaltál a Mennyben?

***REGGIE:*** *Nos, megfordultam, és láttam a barátaimat, akik egészségesek voltak és teljesen jól vannak. Láttam Jézust és éreztem a jelenlétét, és a lelkem legmélyebb részeibe beszélt, és elmondta nekem azokat a dolgokat, amelyeket később az életemben megtapasztalhatok. Megígérte, hogy ha abbahagyom azt, hogy futok el Tőle, mindezek a dolgok meglesznek.*

**SID:** Alapjában véve, mit mondott neked?

***REGGIE:*** *Azt mondta: "Feleségül veszed ezt a fiatal hölgyet, Karent, négy gyermeketek lesz, és Tennessee-ben orvos leszel." És mindezek már valóra is váltak, 33 évvel később.*

**SID**: 33 évvel később. Oké. Mi a helyzet a barátaiddal? Mi van azzal a fiatalemberrel az erdőben, aki öklét rázva azt mondta: "Istenem, hogy tehetted ezt?"

***REGGIE:*** *Nos, ez az átélésem Jézussal radikálisan megváltoztatta egész szellemi DNS-em. Úgy ébredtem fel, hogy nem igazán értettem abban az időben, hogy mi történik. De egy teljesen más emberként keltem fel, aki teljesen megtért és totálisan keresztény lett. Ahogy visszatértem a civilizációba, vettem egy képeslapot, amit Karennek címeztem, aki még csak nem is volt hajlandó randizni velem: "Keresztény lettem, volt egy álmom, Jézus eljött hozzám, össze fogunk házasodni."*

**SID**: Oké. El tudom képzelni… Tehát, orvos lettél. De azt is elmondtad nekem, hogy kaptál egy benyomást arról, miért történt a barátaid halála.

***REGGIE:*** *Úgy éreztem, mintha Isten tudta volna a haláluk előtt, hogy miért fog ez történni, és még a halálukat megelőzően is már ott voltak a karjaiban, akárcsak mi magunk is. Ott vagyunk a terveiben, még mielőtt meghalunk.*

**SID**: Félsz a haláltól?

***REGGIE:*** *Egyáltalán nem.*

**SID:** Hány emberrel voltál a halálukat megelőzően?

***REGGIE:*** *Több százzal.*

**SID:** Több százzal. Mivel Isten olyan ajándékot adott neki, amikor a Mennyben járt, hogy minden érzéke a Mennyre van hangolva. Érezni tudja a Menny illatát, képes látni a Mennyet, érezni tudja a Mennyet. Meg tudja mondani a pontos pillanatát annak, amikor valakinek a szelleme elhagyja a testét. A természetfölötti átvette az irányítást az orvoslása vagy doktori foglalkozása fölött. Magyarázd el például nekem, hogy mit jelent az, hogy elhúzzák a függönyt.

***REGGIE****: Persze. Amikor először történt, éppen akkor váltam kereszténnyé és még mindig az orvostudományi egyetemre jártam. És orvostanhallgatóként egyik munkám az volt, hogy vigyázzak egy-egy haldokló páciensre, hogy amikor beáll a haláluk, azt jelentsem. Szóval itt voltam a Birminghamben lévő VA kórházban. És az éjszaka kellős közepén történt, ebben a sötét, nyomasztó kórházi szobában. Tudtam, hogy ez a férfi keresztény volt, mert a családja korábban bent volt nála és imádkozott vele. És amint vett egy utolsó lélegzetet, úgy tűnt, mintha egy tavaszi nap folyamán kinyílt volna egy ajtó, mivel egyfajta citrus- és orgonaillat töltötte be a szobát, mintha maga Isten bejött volna a szobába, hogy elvigye ennek az embernek a lelkét. Az egész szoba kivilágosodott, nem volt többé sötét, nyomasztó.*

**SID**: Hogy érted, hogy kivilágosodott?

***REGGIE:*** *Melegséget érezhetnél. A lámpák fénye nélkül a sötétség eltűnt és olyan fényesség volt, mint itt most a stúdióban.*

**SID**: Láttál egy konkrét fényt megjelenni?

***REGGIE:*** *Egy ragyogás volt jobb oldal irányban.*

**SID**: Igen, de honnan tudod, hogy nem az orvosi gépekből jött a fény?

***REGGIE:*** *Minden gépet lekapcsoltunk már, hogy csend lehessen.*

**SID:** Milyen hatással volt ez rád?

***REGGIE****: Nos, visszagondoltam az álmomra, és rájöttem, hogy annak valósága, ahová eltávozunk ebből az életből, sokkal valóságosabb, mint ahol most vagyunk. Az, amit itt tapasztalunk a Földön, csupán olyan mint egy álom, ahhoz a valósághoz képest, ahol leszünk.*

**SID:** Ő már több száz emberrel volt, közvetlen a haláluk előtt és másodpercre pontosan tudja, mikor távoznak el testükből. Mellesleg, amikor egy keresztény hal meg, elmesélted milyen arckifejezés jelenik meg az arcukon. Mit figyeltél meg?

***REGGIE:*** *Mindig megcsodálják a dicsőséget, felnéznek jobb irányba, és egy ragyogás tölti be őket és mosolyognak. A hívők számára, akik elhagyják ezt a bolygót és a Mennybe mennek, ez egy örömteli élmény.*

**SID**: Mesélj Irene-ről.

***REGGIE:*** *Egy idős hölgy volt, akinek demenciája volt, de aznap este felismert engem. Szívroham miatt haldoklott, de egyértelművé tette, hogy nem akarja, hogy újraélesszék őt. Azonban kért egy dolgot tőlem, mielőtt felmentünk a kórtermébe. Megkért, hogy maradjak vele azon az éjszakán. Azt mondta kísérővel szeretne lenni, mivel azon az éjszakán találkozni fog Jézussal.*

**SID**: Ténylegesen a "kísérő" szót használta?

***REGGIE:*** *Igen.*

**SID**: Oké. Mesélj róla.

***REGGIE:*** *Nos, ott ültem vele és a szíve elkezdett elhalványulni, és a lélegzése kezdett nehezedni. Ezt úgy nevezik: „Cheyne-Stokes féle periodikus légzés”, majdnem olyan, mintha valaki épp megszületett volna egy másik világba. Olyan, mint egy nő, aki épp gyermeket szül, és a légzése megváltozik. És mintha elhúzták volna a függönyt, és ismét mintha a szoba kinyílt volna.*

**SID:** Amikor azt mondod: "elhúzzák a függönyt", körülírnád jobban, mit is értesz ezalatt?

***REGGIE****: Nos, egy nagyon vékony vonal választ el bennünket attól, ahol most vagyunk és attól, ahol majd leszünk. Erről a vékony választóvonalról úgy gondolkodom, mint egy függönyről. Az örökkévalóság nem egy olyan dolog, aminek irányába tartunk, hanem egymás mellett halad a kettő: a mostani életünk és az örökkévalóság. Ez csupán egy lélegzetvételnyi távolságra van tőlünk. És ahogy vesszük az utolsó lélegzetünket itt a Földön, az első lélegzetünket vesszük aztán a Mennyben.*

**SID**: Azt hiszem Dr. Andersont hallgatva néhányatok lélegzete is eláll most, akik nézitek ezt a műsort… A szünetről visszatérve megtudjuk, hogyan fejlődött tovább a természetfeletti Dr. Anderson életében.

**SID**: Oké. Itt vagyok Dr. Anderson-nal. Kiderült, hogy a kezei a természetes értelemben hidegek. Amikor viszont megvizsgál egy betegét, mi történik általában Dr. Anderson a kezeiddel?

***REGGIE****: Általában annyira hideg a kezem, hogy amikor kezet rázok valakivel, meg is szokták ezt jegyezni. Még te is mondtad ezt a múltkor. Azonban ahogy elkezdek megvizsgálni egy beteget, a kezeim felmelegednek ott, ahol a betegség van a testén.*

**SID:** Mondj egy példát erre.

***REGGIE:*** *Nos, volt egy betegem, akivel kezet ráztunk, aki anyám barátnője volt, és megkérdeztem tőle, van-e pajzsmirigy-problémája, és nem is tudott róla. Elmondtam anyámnak, hogy nem ártana megnézetnie az orvosával. Két héttel később felhívta anyámat, és azt mondta: "Pajzsmirigy-problémám van."*

**SID:** Tudod, az, ami még mindig megdöbbent engem, hogy több száz embernek fogta már kezét haláluk előtt. Elmondtad nekem, hogy majdnem olyan, mint egy szellő, amit érzel. Leírnád nekünk vizuálisan azokat a dolgokat, amelyeket látsz és érzel ilyenkor?

***REGGIE:*** *Volt egy olyan eset, mely egy fiatal fiúval történt, aki a sürgősségiben volt, megvizsgáltam, miután fejsérülést szenvedett. Rátettem a kezem a fejére ott, ahol megsérült, és kívülről úgy tűnt, hogy minden teljesen rendben van vele, valójában csupán néhány instrukcióval készültem őt hazaküldeni. De miközben anyjához beszéltem, azt mondtam: "Azt hiszem, el kell küldeni a kisfiát CT-vizsgálatra."*

**SID:** Miért mondtad ezt?

***REGGIE****: A mai napig nem tudom, kivéve azt, hogy Isten mondta ki ezeket a szavakat rajtam keresztül.*

**SID**: Mi történt?

***REGGIE:*** *Négy órával azután, hogy elküldtem, az idegsebész hívott. És arra számítottam, hogy azt mondja, minden teljesen rendben van vele, egészséges a gyermek. Azonban azt mondta: "Ha nem küldted volna be ezt a gyermeket, meghalt volna, mert fejében belső vérzés keletkezett, és épp most fejeztük be a rajta végzett műtétet."*

**SID**: Mesélj valaki olyanról, aki orvosi értelemben meghalt, de visszatért az életbe és elmondta, mit látott.

***REGGIE:*** *Hogyne. Egy szívrohamot szenvedett nő, akit elküldtünk a kardiológushoz, aki szívelzáródást állapított meg nála. Azonnali műtéti beavatkozást kezdtek végrehajtani az elzáródás megnyitásához, de eközben meghalt. Próbálták újraéleszteni, de két órán keresztül az EKG-n egyenes vonal volt.*

**SID:** És biztos vagy benne, hogy meghalt? Gondolom, az egyenes vonal teljes pontossággal kimutatja azt, hogy valaki tényleg halott.

***REGGIE****: Ez így van. A kardiológus felhívott, de azt mondtam, folytassuk az eljárást, mert rezidens voltam és amúgy is gyakorolnom kellett az újraélesztést. Két óra múlva szíve újra működésbe lépett. Ezért elvittük a sürgősségibe.*

**SID:** Hogy lehetséges, hogy újra indult a szívverése, miután két órán át egyenes vonalat mutatott az EKG?

***REGGIE:*** *Csak Isten tudja.*

**SID:** Orvosilag van erre bármilyen magyarázat?

***REGGIE:*** *Nincs semmi magyarázat, és a kardiológusnak sem volt semmilyen magyarázata erre. Ő csak annyit mondott: „annak ellenére, hogy meghalt, újraindult nála a szívműködés.”*

**SID:** Tehát ha te nem kísérleteztél volna rajta, akkor ő meghalt volna.

***REGGIE****: Ez teljes mértékben így van.*

**SID:** Oké. Folytasd tovább.

***REGGIE:*** *Három nappal később ott volt még a sürgősségin, amikor magához tért. Az első, amit mondott az ápolóknak, hogy hívjanak engem oda. Feleségemmel, Karennel együtt bementünk a sürgősségire Nashville-ben, hogy meglátogassuk ezt a hölgyet. És az első dolog, ami kijött a száján az volt, hogy Jézussal volt együtt és a családjával, és el akarta mondani, hogy ahol volt, az egy sokkal jobb hely, mint ahol most van, és minél előbb szeretne oda visszakerülni, ahogy csak tud.*

**SID**: Mérges volt, hogy vissza kellett jönnie?

***REGGIE****: Nagyon mérges volt, és még hét éven keresztül mondogatta nekem, hogy mennyire mérges, hogy visszahoztam őt.*

**SID**: Mesélj most egy olyan betegedről, aki nem a mennyország felé tartott.

***REGGIE****: Igen. Volt egy néhány ilyen betegem is, de szerencsére a pácienseim nagy része a Mennybe ment. De volt egy olyan, akivel küszködtem, folyamatosan próbáltam az Úrhoz visszatéríteni, mert ő egy olyan ember volt, aki felhagyott Istennel sok év keserűség és ezekhez hasonlók miatt. Az ágyánál, amikor az utolsó lélegzetét vette, nagyon különbözött azoktól, akik a Mennybe kerültek.*

**SID:** Mi volt más?

***REGGIE:*** *Ahelyett, hogy mosolyogott volna és boldog lenne, nagyon dühösnek látszott és szinte küzdött-harcolt, amikor utolsó lélegzetét vette. A kórteremben sötétség és hidegség volt érezhető. Tehát radikálisan eltért attól, amit azoknál a betegeimnél tapasztaltam, akik a Mennybe kerülnek.*

**SID**: Mit mondanál egy olyan keresztény embernek, akinek hamarosan szembe kell néznie a halállal?

***REGGIE:*** *Azt mondanám: „nincs mitől félned, a függöny, a válaszvonal, nagyon-nagyon vékony. Nem futunk az örökkévalóság felé, hanem az örökkévalóság mellettünk jár, és várakozik ránk. Jézus várakozik ott, amögött a nagyon vékony függöny mögött, és annyira szeret bennünket, alig várja, hogy találkozzunk ott vele.*

**SID:** És mit mondanál egy olyan valakinek, aki szembenéz a halállal, de nem hitt abban, hogy Jézus meghalt a bűneiért, nem bánta meg bűneit, és nem tette Jézust Urává? Mit mondanál neki?

***REGGIE:*** *Azt mondanám, hagyd abba a régi életed, add azt fel. Fogadd el, hogy hamarosan találkozol az örökkévalósággal, és ha nem fogadod el Jézust, akkor az az örökkévalóság, amelynek részese leszel, nem a mennyei, hanem maga a pokol. Szóval nagyon erősen ajánlom, hogy minél előbb tedd meg Jézust Megmentődnek.*

**SID**: Én nem javaslom ezt... Látjátok? Ő orvos, aki ajánl. Én viszont megmondom az embereknek. Azt mondom, nem tudod, hogy halálos ítéletet kaptál -e. De ha még halálos ítéletet sem kaptál, akkor sem tudhatod pontosan, mikor lesz a te EKG vonalad egyenes, azaz mikor jön el a vég, ugye? Persze, hogy nem tudod. Én viszont tudom az alábbit. Én zsidó vagyok, és amikor 30 éves voltam, Jézus bejött a hálószobámba, és Ő valóságos. És tudom, hogy az én ortodox zsidó apám, aki épp olyan volt, mint Dr. Anderson, mutatott ököllel Isten felé, de tudom, hogy a halálos ágyán találkozott Jézussal és elmondta azt az imát, szeretném, ha most te is elmondanál velem hangosan. Most azonnal mondd ezt:   
„Hiszem, Jézus meghalt a bűneimért. És az ő vére miatt, Isten többé nem emlékszik a bűneimre. És tiszta vagyok. És most, hogy tiszta vagyok, kérlek Jézus, legyél az életem Ura! Élj bennem! A Mennyországba megyek!